Ո՞վ չգիտի հայկական խորհրդարանի ամենաակտիվ պատգամավորներից մեկին և «Բարգավաճ Հայաստան» կուսակցության առանցքային դեմքերից մեկին: Մասնագիտությամբ լրագրող, բնույթով ակտիվիստ այս կինը մեծ թափով ներխուժեց քաղաքականություն 2007թ. և 10-ից ավել տարիների ընթացքում այդպես էլ չպակասացրեց իր թափը: Այն կարճ ժամանակահատվածը հայտնի քաղաքական իրադարձություններից հետո՝ կապված Գագիկ Ծառուկյանի անվան հետ, Նաիրա Զոհրաբյանը նույնիսկ գլխավորել է կուսակցությունը և մեկ ու կես տարի գտնվել է մեծությամբ երկրորդ քաղաքական ուժի ղեկին: Իհարկե, ԲՀԿ պատմության մեջ սա առաջին ընտրությունները չեն, սակայն գրեթե բոլորի կարծիքները համընկնում են այն բանի շուրջ, որ Ծառուկյանը առաջին անգամ ճիշտ ընտրություն է կատարել, և Նաիրա Զոհրաբյանը հստակորեն հավակնում է դառնալ Հայկ Մարությանի լուրջ մրցակիցը: